पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण की दूसरी लहर में ऑक्सीजन की भारी मांग के कारण पीड़ित परिवारों को धक्के खाने पड़ रहे हैं। इससे निपटने के लिए जेसी बाेस विश्वविद्यालय ओर जिला प्रशासन ने मिलकर एक सिस्टम तैयार किया है। जिसके जरिए लोगों को सिलेंडर भरवाने के लिए धक्के नहीं खाने पड़ेंगे। एप के जरिए उन्हें सही जानकारी मिलेगी।
विश्वविद्यालय के कुलपति डॉ दिनेश कुमार ने बताया कि विश्वविद्यालय जिला प्रशासन फरीदाबाद एवं वाईएमसीए माॅब के सहयोग से विश्वविद्यालय ने एक ‘ऑक्सीजन रिफिलिंग प्रबंधन प्रणाली’ विकसित की है। इस प्रणाली के माध्यम से कोरोना संक्रमित ऐसे रोगी जिन्हें ऑक्सीजन की आवश्यकता है, उन्हें पंजीकरण करवाना होगा, जिसके लिए पंजीकरण लिंक (https://forms.gle/weYXvXuF7uVB87gw6) जिला प्रशासन की वेबसाइट पर उपलब्ध कराया जाएगा। पंजीकरण के लिए रोगी को अपने आधार कार्ड विवरण के साथ एसपीओ2 वेल्यू (ऑक्सीजन का स्तर) दर्ज करवानी होगी। इस पहल से कोरोना पीड़ित परिवार के सदस्यों को ऑक्सीजन सिलेंडर भरवाने के लिए इधर-उधर नहीं भागना पड़ेगा और न ही इसके लिए लम्बी कतार में इंतजार करना होगा।
कुलपति ने बताया कि विश्वविद्यालय कोविड़ केयर सेंटर के लिए हॉस्टल पहले ही जिला प्रशासन को दे चुका है, और अब ऑक्सीजन रिफिलिंग मैनेजमेंट सिस्टम विकसित करके विश्वविद्यालय का प्रयास ऐसे गंभीर कोरोना रोगियों की मदद करना है, जो सांस की तकलीफ से जूझ रहे है और सही समय पर ऑक्सीजन प्रदान करके उनके जीवन को बचाया जा सकता है। जिला प्रशासन की इस पहल को जे.सी. बोस विश्वविद्यालय के इलेक्ट्रॉनिक्स इंजीनियरिंग विभाग द्वारा विभागाध्यक्ष प्रो.नीलम तुर्क की देखरेख में संकाय समन्वयक डॉ. रश्मि चावला और संगीता ढल्ल द्वारा संचालित किया जा रहा है।
घरों में आइसोलेट के लिए होगी उपयोगी
उन्होंने बताया कि यह फरीदाबाद जिले में घर पर आइसोलेटेड ऐसे रोगियों, जिन्हें ऑक्सीजन सिलेंडर की आवश्यकता होती है, के लिए ऑक्सीजन के वितरण को सुव्यवस्थित करने का एक प्रयास है। पंजीकरण लिंक पर पंजीकरण करवाने वाले ऐसे रोगियों के दस्तावेजों की जांच के बाद उन्हें ऑक्सीजन सिलेंडर रिफिल के लिए सही ऑक्सीजन प्लांट की जानकारी प्रदान की जायेगी, जहां से वे निर्धारित शुल्क का भुगतान करके अपना ऑक्सीजन सिलेंडर भरवा सकेंगे। पंजीकरण लिंक पर पंजीकरण करवाने के बाद जे.सी. बोस विश्वविद्यालय के 30 छात्र स्वयंसेवकों की एक टीम, जिला प्रशासन तथा विश्वविद्यालय के अधिकारी संबंधित रोगी से संपर्क करेंगे तथा उसे सही जानकारी एवं मार्गदर्शन करेंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn